Συντεταγμένες: 3°09′28″N 101°42′42″E﻿ / ﻿3.15785°N 101.71165°E﻿ / 3.15785; 101.71165

Οι **Πύργοι Πετρόνας** ή Δίδυμοι Πύργοι Πετρόνας είναι ουρανοξύστες στην Κουάλα Λουμπούρ της Μαλαισίας. Ήταν οι υψηλότεροι πύργοι του κόσμου από το 1998 ως το 2004, όταν τους ξεπέρασε το Ταϊπέι 101, αλλά παραμένουν οι υψηλότεροι δίδυμοι πύργοι του κόσμου.  Αποτελούν, μαζί με τον κοντινό Πύργο της Κουάλα Λουμπούρ, κεντρικά σημεία αναφοράς της Μαλαισιανής πρωτεύουσας. Ο όρος "Πετρόνας" είναι συντομογραφία της ονομασίας της εθνικής πετρελαιοπαραγωγού εταιρείας της Μαλαισίας (**Petro**liam **Nas**ional Bhd).

Ιστορία
-------

Ο Κρητικός Μανώλης Βελιβασάκης θεωρείται ένας από του κορυφαίους πολιτικούς μηχανικούς στον κόσμο. Το πρώτο του αρχιτεκτονικό επίτευγμα είναι τα δίδυμα κτίρια PETRONAS ολοκληρώθηκαν το 1998 ύστερα από 7 χρόνια κατασκευαστικών έργων και με συνολικό κόστος 1,6 δις. δολάρια ΗΠΑ. Βρίσκονται στο χώρο της πίστας αγώνων της Κουάλα Λουμπούρ.   
 Λόγω σαθρού υποστρώματος σε μεγάλο βάθος, τα θεμέλιά τους είναι τα βαθύτερα στον κόσμο (120μ) και στήθηκαν σε δώδεκα ολόκληρους μήνες με τη χρήση τεράστιας ποσότητας σκυροδέματος.  
 Το 88-ορόφων κτήριο φτιάχτηκε κυρίως από οπλισμένο σκυρόδεμα και διαθέτει γυάλινη και ατσαλένια πρόσοψη που θυμίζει το μοτίβο Ισλαμικής τέχνης που εκφράζει την κυρίαρχη θρησκεία της χώρας, το μουσουλμανισμό. Άλλο σημαντικό στοιχείο ισλαμικής προέλευσης είναι εμφανές στο σχεδιασμό της κάτοψης που βασίζεται στο σύμβολο Ρουμπ ελ Χιμπζ, αν και κάπως τροποποιημένο προκειμένου να χωρέσει τη στέγαση γραφείων. Ο Πύργος 1 χτίστικε από το Ιαπωνικό κονσόρτιουμ Hazama Corp. ενώ ο Πύργος 2 από τις Νοτιοκορεατικές εταιρίες Samsung C&T και Kukdong Enginnering & Construction.
  
 Οι πύργοι κατασκευάστηκαν με οπλισμένο σκυρόδεμα καθώς ήταν η φθηνότερη λύση, δεδομένης της έλλειψης χάλυβα και του υψηλού κόστους εισαγωγής του. Η μέθοδος αυτή είναι συνηθισμένη στην Ασία. Είναι δυο φορές πιο αποτελεσματική στη μείωση των ταλαντώσεων έναντι του ατσαλιού, αν και δίνει στο κτήριο διπλάσιο βάρος σε σχέση με το ατσάλι. Στη βάση των πύργων χρησιμοποιήθηκαν πυρήνες σκυροδέματος διαστάσεων 23x23 μέτρων, καθώς και φαρδιές ενισχυμένες δοκοί που του επιτρέπουν να αντέξει όγκο ίσο με 560.000 τ.μ.

Γέφυρα
------

Οι δύο πύργοι ενώνονται με διώροφη γέφυρα μεταξύ των ορόφων 41 και 42 που βρίσκεται ψηλότερα από κάθε άλλη στον κόσμο.  Η γέφυρα δεν είναι πακτωμένη σε κανέναν από τους δυο πύργους, αλλά είναι σχεδιασμένη έτσι ώστε να ολισθαίνει ανάλογα με τους ανέμους, προκειμένου να μην σπάσει.  Στέκεται στα 107 μέτρα από την επιφάνεια της γης, έχει μήκος 58μ και ζυγίζει 750 τόνους.    
Το σημείο της γέφυρας αποτελεί ορόσημο, αφού ο επισκέπτης πρέπει να αλλάξει ανελκυστήρες προκειμένου να ανέβει στα πιο πάνω πατώματα. Η γέφυρα είναι προσβάσιμη στο τουριστικό κοινό και μάλιστα δωρεάν, αλλά ο αριθμός των ημερήσιων επισκέψεων είναι περιορισμένος στις 1.700, με προτεραιότητα σε όσους ζητήσουν εισιτήρια πρώτοι.  Η γέφυρα λειτουργεί και ως δρόμος διαφυγής σε περίπτωση που ένας εκ των δύο πύργων βρεθεί σε κίνδυνο.

Ανελκυστήρες
------------

Εμπορικό κέντρο στο εσωτερικό των πύργωνΕσωτερική άποψη της γέφυρας
Η γέφυρα που ενώνει τους δύο πύργους στον 41ο όροφο
Οι βασικοί ανελκυστήρες βρίσκονται στο κέντρο του κάθε πύργου και είναι διώροφοι, με το πάνω μέρος να μεταφέρει ανθρώπους στα ζυγά πατώματα και το κάτω στα μονά. Για να φτάσει κανείς από το ισόγειο σε κάποιο ζυγό όροφο, θα πρέπει να χρησιμοποιήσει μια σκάλα ώστε να ανέβει πρώτα στο δεύτερο όροφο του ασανσέρ. 
  
Υπάρχουν συνολικά τριών ειδών ανελκυστήρες. Οι πρώτοι έξι μεταφέρουν τον κόσμο μεταξύ των ορόφων 2/3 και 16/17, οι δεύτεροι έξι μεταξύ 18/19 και 37/38 ενώ η τρίτη κατηγορία μεταφέρει τους πολίτες κατευθείαν από το ισόγειο στους 41/42, όπου και βρίσκεται η γέφυρα. Οι συνδυασμοί αυτοί επαναλαμβάνονται και για τους ορόφους πάνω από τη γέφυρα (43/44 ως 57/58 και 59/60 ως 73/74).  Οι πύργοι διαθέτουν επίσης μικρότερους ανελκυστήρες που μπορούν να εξυπηρετήσουν συνδυασμούς προορισμών, πέραν από τα μπλοκς των βασικών ανελκυστήρων.

Ένοικοι
-------

Κατακόρυφη όψη των πύργων 
Στα υπόγειό τους, οι πύργοι στεγάζουν εμπορικά κέντρα, αλλά και τη Φιλαρμονική Ορχήστρα της Μαλαισίας.  Ο πρώτος πύργος καταλαμβάνεται αποκλειστικά από την εταιρεία πετρελαίου Πετρόνας και τις θυγατρικές της, ενώ οι χώροι του δεύτερου πύργου νοικιάζονται σε εξωτερικές εταιρείες, όπως η Bloomberg, η Boeing, η IBM, το Reuters, η Microsoft, το κανάλι Αλ Τζαζίρα, η McKinsey και η Accenture.

Σύγκριση με άλλες κατασκευές
----------------------------

Η κορυφή των πύργων
Οι Πύργοι Πετρόνας ήταν τα υψηλότερα κτήρια του κόσμου για έξι χρόνια, έως την ολοκλήρωση του πύργου Ταϊπέι 101 το 2004. Το ύψος της οροφής τους φτάνει τα 378,6 μέτρα ενώ αν συμπεριλάβει κανείς τις κεραίες το συνολικό ύψος τους είναι 451,9 μέτρα.  Παρ΄όλα αυτά, λόγω του τρόπου κατασκευής της κορυφής τους, οι Πύργοι Πετρόνας διαθέτουν μόνο 88 ορόφους, έναντι των 110 ορόφων του Σίαρς Τάουερ (Σικάγο) και των Δίδυμων Πύργων της Νέας Υόρκης, που είναι κοντύτεροι σε συνολικό ύψος κατά τουλάχιστον 10 μέτρα. Οι Πύργοι Πετρόνας παραμένουν σήμερα οι ψηλότεροι δίδυμοι πύργοι του κόσμου.

Παραπομπές και σημειώσεις
-------------------------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 6476. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.
3. ↑  www.skyscrapercenter.com/complex/154.
4. ↑  «General Statistics». Petronas Twin Towers. 2010. Αρχειοθετήθηκε από το πρωτότυπο στις 22 Ιουλίου 2011. Ανακτήθηκε στις 29 Νοεμβρίου 2010.
5. ↑  Žaknić, Ivan (1998). *100 of the World's Tallest Buildings*. Mulgrave, Victoria: Images Publishing. σελ. 208. ISBN 9781875498321.  Unknown parameter `|coauthors=` ignored (`|author=` suggested) (βοήθεια)
6. ↑  Baker, Clyde N. Jr.; Drumwright, Elliott; Joseph, Leonard; Azam, Tarique (November 1996). «The Taller the Deeper». *Civil Engineering* (ASCE) **66** (11): 3A-6A.
7. ↑  Admin. (18 Μαρτίου 2010). «Detailed Structural Analysis». *The Petronas Towers*. Αρχειοθετήθηκε από το πρωτότυπο στις 1 Νοεμβρίου 2010. Ανακτήθηκε στις 11 Ιανουαρίου 2011.
8. ↑  Wee, C. J. Wan-Ling, April Stonghold, James Parpan Almeda (2002). *Local cultures and the "new Asia": the state, culture, and capitalism in Southeast Asia.* Institute of Southeast Asian Studies. p. 193.
9. ↑  Moskal, Greg (2004). *Modern Buildings: Identifying Bilateral and Rotational Symmetry*. New York: Rosen Classroom. σελ. 28. ISBN 0823989895.
10. ↑  National Geograhpic Channel International / Caroline Anstey (2005), *Megastructures: Petronas Twin Towers*
11. ↑  Wells, Matthew (2005). *Skyscrapers: structure and design.* Laurence King Publishing. p. 170.
12. ↑  "Information Malaysia." (2005). Berita Publ. Sdn. Bhd.
13. ↑  Taranath, Bungale S. (2004). *Wind and earthquake resistant buildings: structural analysis and design.* CRC Press. p. 748.
14. ↑  Frankham, Steve (2008). *Malaysia and Singapore*. Bath: Footprint Travel Guides. σελ. 68. ISBN 9781906098117.
15. ↑  Moskal, Greg (2004). *Modern Buildings: Identifying Bilateral and Rotational Symmetry.*i Rosen Classroom. p. 26.
16. ↑  Chang, Fu-Kuo (2005). *Structural health monitoring, 2005: advancements and challenges for implementation*. Lancaster, PA: DEStech Publications. σελ. 270. ISBN 1932078517.
17. ↑  «The Petronas Towers Skybridge». The Petronas Towers. 25 Οκτωβρίου 2010. Αρχειοθετήθηκε από το πρωτότυπο στις 7 Νοεμβρίου 2009. Ανακτήθηκε στις 2 Δεκεμβρίου 2010.
18. ↑  Wood, A.; Chow, W. K.; McGrail D. (2005). "The Skybridge as an Evacuation Option for Tall Buildings for Highrise Cities in the Far East." *Journal of Applied Fire Science.* **13** (2): 113–124.
19. 1 2  «Petronas Towers Lift System». The Petronas Towers. 25 Οκτωβρίου 2010. Αρχειοθετήθηκε από το πρωτότυπο στις 7 Νοεμβρίου 2009. Ανακτήθηκε στις 2 Δεκεμβρίου 2010.
20. ↑  Sheela Chandran (25 Αυγούστου 2005). «Documentary on the Petronas Twin Towers». The Star (Malaysia). Αρχειοθετήθηκε από το πρωτότυπο στις 17 Φεβρουαρίου 2020. Ανακτήθηκε στις 2 Δεκεμβρίου 2010.
21. ↑  Lee, C. Y. (2008). *Taipei 101*. Mulgrave, Victoria: Images Publishing. σελ. 7. ISBN 9781864702484.  Unknown parameter `|coauthors=` ignored (`|author=` suggested) (βοήθεια)
22. ↑  Palmer, Alison Lee (2008). *Historical Dictionary of Architecture. from personal experience these towers are a stunning pic of engineering and are an absolute wonder the thought is staggering.* Scarecrow Press. p. 209.

Εξωτερικοί σύνδεσμοι
--------------------

* Πολυμέσα σχετικά με το θέμα  Petronas Towers στο Wikimedia Commons
* Επίσημος ιστότοπος
* Ο σχεδιασμός και η κατασκευή των πύργων

**Εικόνες**

* Πανόραμα 360 μοιρών
* Φωτογραφίες και βίντεο
* Ψηφιακή απεικόνιση
* Φωτογραφίες και άλλο υλικό
* Δορυφορική άποψη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 243869731
* LCCN: sh2001001770
* GND: 4645960-1

 |

 |